14. augusts

14. augusts ir gada 226. diena pēc Gregora kalendāra (227. garajā gadā). Līdz gada beigām ir atlikušas 139 dienas.

 Vārda dienas 
Virma, Zelma, Zemgus

 Notikumi 
 1385. gads — Lietuvas lielkņaziste noslēdza Krēvas ūniju ar Polijas Karalisti par dinastiju savienību.
 1900. gads — kopīgie Eiropas, Japānas un ASV spēki okupēja Pekinu Ķīnā, beidzot Bokseru sacelšanos.
 1912. gads — ASV jūras kājnieki iebruka Nikaragvā, lai atbalstītu ASV simpatizējošu valdību.
 1921. gads — dibināta neatkarīga Tannu Tuva (tagad Tivas Republika Krievijas sastāvā) ar Padomju Krievijas atbalstu.
 1941. gads — Otrais pasaules karš: ASV un Apvienotā Karaliste parakstīja Atlantijas hartu, kas iezīmēja pasaules iekārtojumu pēc kara beigām.
 1945. gads — Otrais pasaules karš: Japānas imperators Hirohito parakstīja bezierunu kapitulāciju.
 1947. gads — Pakistāna ieguva neatkarību no Britu Indijas, paliekot domīnijai Nāciju Sadraudzībā.
 1957. gads — pieņemts pašreizējais Marokas ģerbonis.
 1983. gads — Somijas pilsētā Helsinkos beidzās pirmais pasaules čempionāts vieglatlētikā.
 1994. gads — Kanādā beidzās divpadsmitais pasaules čempionāts basketbolā, par čempioniem kļuva ASV basketbola izlase.
 2005. gads:
 Somijas pilsētā Helsinkos beidzās desmitais pasaules čempionāts vieglatlētikā;
 Helios Airways reiss 522, kas bija ceļā no Larnakas, Kiprā, uz Prāgu, Čehijā, caur Atēnām, avarēja kalnos netālu no Gramatiko, Grieķijā; bojā gāja 121 pasažieris un apkalpes loceklis.
 2006. gads — beidzās Libānas karš.
 2007. gads — vairākos teroristu pašnāvnieku izraisītajos sprādzienos Irākas ziemeļos bojā gāja 572 cilvēki.
 2008. gads — Gruzija izstājās no NVS.

 Dzimuši 
 1688. gads — Frīdrihs Vilhelms I (Friedrich Wilhelm I.), Prūsijas karalis (miris 1740. gadā)
 1777. gads — Hanss Kristians Ersteds (Hans Christian Ørsted), dāņu fiziķis un ķīmiķis (miris 1851. gadā)
 1789. gads — Heinrihs Georgs fon Jannavs (Heinrich Johann von Jannau), vācbaltiešu mācītājs un publicists (miris 1869. gadā)
 1842. gads — Žans Gastons Darbū (Jean Gaston Darboux), franču matemātiķis (miris 1917. gadā)
 1866. gads — Dmitrijs Merežkovskis (Дмитрий Мережковский), krievu rakstnieks (miris 1941. gadā)
 1867. gads — Džons Golsvertijs (John Galsworthy), angļu rakstnieks (miris 1933. gadā)
 1875. gads (j.s., pēc v.s. ) — Mstislavs Dobužinskis (Мстислав Добужинский), krievu grafiķis un gleznotājs (miris 1957. gadā)
 1928. gads — Līna Vertmillere (Lina Wertmüller), itāļu scenāriste un kinorežisore (mirusi 2021. gadā)
 1941. gads — Emerita Buķele, latviešu ekonomiste un sabiedriskā darbiniece (mirusi 2023. gadā)
 1945. gads:
 Stīvs Mārtins (Steve Martin), ASV aktieris
 Vims Venderss (Wim Wenders), Vācijas režisors
 1953. gads — Džeimss Horners (James Horner), amerikāņu komponists un diriģents (miris 2015. gadā)
 1959. gads — Maģiskais Džonsons (Magic Johnson), ASV basketbolists
 1966. gads — Halle Berija (Halle Berry), ASV aktrise
 1969. gads — Treisija Koldvela Daisone (Tracy Caldwell Dyson), ASV kosmonaute
 1981. gads — Gunārs Kalniņš, latviešu dziedātājs un komponists
 1983. gads — Mila Kūnisa (Мілена Куніс, Mila Kunis), Ukrainā dzimusi ASV aktrise
 1984. gads:
 Artūrs Āboliņš, latviešu vieglatlēts
 Konstantins Borisovs (Константин Борисов), Krievijas kosmonauts
 Džordžo Kjellīni (Giorgio Chiellini), itāļu futbolists
1999. gads — Frans Garsija (Fran García), spāņu futbolists
 2007. gads — Franko Mastantono (Franco Mastantuono), Argentīnas futbolists

 Miruši 
 1433. gads — Žuau I (João I), Portugāles karalis (dzimis 1357. gadā)
 1939. gads — Dāvids Rudzītis, Latvijas valsts darbinieks (dzimis 1881. gadā)
 1941. gads — Maksimiljans Kolbe (Maksymilian Kolbe), poļu mūks, svētais (dzimis 1894. gadā)
 1956. gads:
 Bertolts Brehts (Bertolt Brecht), vācu dzejnieks, dramaturgs (dzimis 1898. gadā)
 Konstantīns fon Neirats (Konstantin von Neurath), vācu politiķis (dzimis 1873. gadā)
 1958. gads:
 Frederiks Žolio-Kirī (Frédéric Joliot-Curie), franču fiziķis (dzimis 1900. gadā)
 Pauls Stradiņš, latviešu mediķis (dzimis 1896. gadā)
 1972. gads — Žils Romēns (Jules Romains), franču rakstnieks (dzimis 1885. gadā)
 1988. gads — Enco Ferrāri (Enzo Ferrari), itāliešu biznesmenis (dzimis 1898. gadā)
 2004. gads — Česlavs Milošs (Czesław Miłosz), poļu izcelsmes ASV rakstnieks (dzimis 1911. gadā)
 2006. gads — Bruno Kērbijs (Bruno Kirby), amerikāņu aktieris (dzimis 1949. gadā)
 2018. gads — Eduards Uspenskis (Эдуард Успенский), krievu rakstnieks (dzimis 1937. gadā)
 2024. gads — Džīna Roulendsa (Gena Rowlands), ASV aktrise (dzimusi 1930. gadā)
 2025. gads — Jānis Krastiņš, latviešu arhitekts (dzimis 1943. gadā)

 Svētku un piemiņas dienas 
 Neatkarības diena (Pakistāna)

Kategorija:Augusts